Gandia acull la presentació solidària del llibre 'La travesía Fatou' de Virginia Ten
11 maig 2021

## Gandia acull la presentació solidària del llibre 'La travesía Fatou' de Virginia Ten11 maig 2021Última actualització: 11 maig 2021

![](../gestion/img/f9b9f1fc32fdbf6f630e3e9b4f0a37be6294c51955c871a846c8ee15eaf8154f.JPG)  
  

La regidora delegada de Cooperació, Mediació i Convivència, Liduvina Gil, acompanyada pel president de l'ONG "Viviendas para los sin techo", Plácido Orosa, ha comparegut aquest matí en roda de premsa per presentar el llibre "La travesía Fatou", llibre de Virginia Ten Boquera, sòcia de l'ONG, persona implicada en projectes de cooperació internacional a diversos països del món, que narra el drama d'una immigrant anomenada Fatou. Una jove senegalesa que es veu abocada a realitzar aquesta dura travessia al costat d'altres companys de viatge.  
El llibre serà presentat aquest divendres 14 de maig a les 11 i les 19 hores a la Casa de la Marquesa.

"Crec que la temàtica no pot ser més actual amb les situacions que vivim amb l'arribada de les pateres. Unes pateres de les que oblidem el drama que hi ha darrere de cada persona o grup de persones que arriben a les nostres costes fugint de la persecució, la pobresa, les guerres, etc." ha explicat Gil va destacar la importància d'aquest tipus d'accions afirmant que "amb activitats com aquestes som capaços de dur a terme dues accions fonamentals: la primera, fomentar la solidaritat i ajudar els països del tercer món, ja que per cada llibre venut, l'autora donarà 5 euros a l'ONG; i d'altra banda, donar a conéixer la situació en aquest cas d'una gran part de la població dels països de l'Àfrica Subsahariana exposada, a més de la pandèmia de la Covid, a l'explotació dels seus recursos naturals, conflictes bèl·lics i desastres naturals que, units a la superpoblació, els porta a l'extrema pobresa".

Per la seua banda, Plácido Orosa ha afirmat que des de l'ONG es dedica bàsicament a treballar en projectes de sensibilització en l'àmbit local i comarcal. "És una labor on intentem que els xiquets entenguen que hi ha molt més que diversió i que hi ha persones que estan patint".  
Orosa també ha destacat el projecte que desenvolupen actualment al Congo per tal de permetre l'escolarització de xiquetes amb pocs recursos.

Sobre el llibre, el president de l'ONG ha explicat que la història que narra el llibre transporta a "una terra d'enorme riquesa, olors i colors, plena de gent que somriga a passar de viure en la més absoluta pobresa i que tot i això, comparteixen el poc que tenen" "Ens cal tanta empatia que som incapaços d'entendre a allò que l'abandonen tot amb la promesa d'una vida millor".